cyanic-selkie/wikianc huggingface dataset:
Ալֆրեդ Սիսլեյ
Ծանոթագրություններ
Կատեգորիա:Իմպրեսիոնիստներ Կատեգորիա:Ֆրանսիացի նկարիչներ Կատեգորիա:Իմպրեսիոնիստ գեղանկարիչներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Տերևաթափ
Տերևաթափ, ծառերի, թփերի և հազվադեպ՝ որոշ խոտաբույսերի (եղինջ, զգայնուկ) տերևների թափվելն անբարենպաստ պայմանների առաջացումից։ Տերևն ապրում է սովորաբար 1 տարուց քիչ (որոշ բույսերինը՝ մինչև 25 տարի և ավելի) և ապա թափվում։ Որոշակի ժամանակում բոլոր տերևները թափող տեսակները կոչվում են տեևաթափ բույսեր, իսկ կլոր տարին տերևներ կրողները (որոնց տերևաթափը կատարվում է աստիճանաբար)՝ մշտականաչ կամ մշտադալար։
Տերևաթափին նախորդում են տերևի կենսաքիմիական, ֆիզիոլոգիական և կառուցվածքային խորը փոփոխություններ։ Քայքայվում է քլորոֆիլը, սննդանյութերը (հատկապես սպիտակուցները) տեղափոխվում են պահեստավորող օրգաններ կամ բույսի աճող մասերը։ Դեղին և նարնջագույն պիգմենտները՝ կարոտինոիդները, պահպանվում են ավելի երկար և պայմանավորում տերևների աշնանային գունավորումը։ Տերևաթափի մեխանիզմը պայմանավորված է տերևակոթունի ամրացման տեղում բաժանարար շերտի պարենքիմային բջիջների առաջացման հետ, որից հետո փոխադրող անոթների խուրձը կտրվում և տերևն ընկնում է սեփական ծանրության կամ քամու ազդեցությունից։
Տերևաթափը բնորոշ է գլխավորապես ցայտուն արտահայտված անբարենպաստ սեզոն ունեցող կլիմայական գոտիների բույսերին (բարեխառը գոտում՝ ձմեռ, արևա– և մերձարևադարձային գոտիներում՝ երաշտի սեզոն)։ Տերևաթափը բնականոն էվոլյուցիայի ընթացքում մշակված հարմարվողական երևույթ է՝ ուղղված բույսերի վերերկրյա մակերեսի կրճատմանը, որը նվազեցնում է խոնավության կորուստը և կանխում ճյուղերի կոտրվելը ձյան ծանրությունից։ Բարեխառը գոտում տերևաթափի նախապատրաստումը տեղի է ունենում լուսային օրվա տևողության կրճատման հետ կապված։ Բազմաթիվ մշտադալար բույսերի պարբերական տերևաթափը կապված է նոր տերևների արձակման հետ (գարնանը, ամռանը)։
Կատեգորիա:Ֆենոլոգիա Կատեգորիա:Բույսերի ֆիզիոլոգիա
Մաք Միլլեր
Մալքոլմ Ջեյմս ՄաքԿորմիկ (Malcolm James McCormick, ), ամերիկացի ռեփ և հիփ հոփ կատարող, երգահան, պրոդյուսեր։ առավել հայտնի է Մաք Միլլեր (Mac Miller) բեմական կեղծանվամբ (ավելի վաղ՝ Easy Mac)։ Ջազային թրեքների ձայնագրման ժամանակ, օգտագործել է նաև Լարի Լովստին (Larry Lovestein) մականունը։ Որպես պրոդյուսեր աշխատել է Քենդրիկ Լամարի, Ջեյ Քոուլի, Էրլ Սվիթշոթի, Lil B-ի և Tyler, The Creator-ի հետ։
Միլլերը պայքարում էր թմրամոլության դեմ, և դա հաճախ արտահայտվում էր նրա երգերում։
Վաղ տարիներ
2010 թվականին Միլլերը հաղթել է Pittsburgh Hip Hop Awards-ում լավագույն հիփ հոփ տեսահոլովակի համար (Live Free) ։
2007-2010․ կարիերայի սկիզբ
Միլլերն առաջին անգամ սկսել է ռեփ կարդալ տասնչորս տարեկանում։ Մինչ այդ ուզել է երգիչ դառնալ ։ Մինչև Մաք Միլլեր դառնալը, դա հայտնի էր որպես EZ Mac և 2007 թվականին թողարկել է «But My Mackin' Ain't Easy» միքսթեյփը տասնհինգ տարեկանում։ Միլլերը եղել է The Ill Spoken ռեփ խմբի կազմում, Փիթսբուրգից մի ուրիշ ռեփերի հետ միասին՝ Beedie–ի։ 2008 թվականին The Ill Spoken–ը թողարկել է How High միքսթեյփը։ 2009 թվականին Միլլերը թողարկել է երկու միքսթեյփ՝ The Jukebox։ Prelude to Class Clown և The High Life, մինչև Rostrum Records–ի հետ պայմանագիր կնքելը։ 2009 թվականին՝ 17 տարեկանում ներառվել է Rhyme Calisthenics բաթլ հարթակի եզրափակիչում ։
2010 թվականի սկզբում Միլլերը պայմանագիր է կնքել Rostrum Records–ի հետ։ Լեյբլի Բենջի Գրինբերգը հանդիպել է Միլլերի հետ Ուիզ Խալիֆայի հետ ձայնագրման ժամանակ ID Labs–ում ։ Չնայած Գրինբերգը սկսել է խորհուրդներ տալ Միլլերին, նա ոչ մի հետաքրքրություն չի ցուցաբերել իր ստեղծագործությանը մասնակցելու համար, քանի դեռ արտիստը չի սկսել աշխատել KIDS միքսթեյփի վրա, երբ, ինչպես նա ավելի ուշ ասել է HitQuarters-ին, Գրինբերգը նկատել է «հասունացում իր հնչեղության և երաժշտության նկատմամբ մոտեցման մեջ» ։ Այդ պահին Միլլերով սկսել են հետաքրքրվել տարբեր ձայնագրման ընկերություններ, սակայն նա ընտրել է Rostrum-ը իր հայրենի քաղաքում գտնվելու և Ուիզ Խալիֆայի հետ համագործակցության պատճառով։ KIDS-ը թողարկվել է 2010 թվականի օգոստոսին։  Միքսթեյփը ոգեշնչվել է «Մանուկներ» ֆիլմից ։ Զգալի բեկում է տեղի ունեցել 2010 թվականի վերջին, երբ Միլլերը ուղևորվել է Incredibly Dope Tour անվանումով իր առաջին շրջագայության, որտեղ բոլոր տեղերը վաճառվել են ։
2011–2012․ Best Day Ever և Blue Slide Park
Միլլերի հինգերորդ թողարկումն էր Best Day Ever միկսթեյփը, որում ներկայացված էր «Donald Trump» սինգլը և «Wear My Hat» ու «All Around the World» երգերը։ Դոնալդ Թրամփն ինքը ավելի ուշ մեկնաբանել է սինգլի տեսահոլովակը Twitter-ում․ «Իսկ ու՞մ համար հաճելի չէր լինի»։ Միքսթեյփ պրոդյուսերների թվում էին Just Blaze-ը, 9th Wonder-ը և The Cool Kids-ից Չակ Ինգլիշը։ 2010 թվականի նոյեմբերի 22-ին թողարկվել է նրա «Knock Knock» սինգլի առաջին տեսահոլովակը YouTube-ում ։ 2011 թվականի մարտի 29-ին թողարկվել է մինի ալբոմ՝ On and On and Beyond անվանումով։ Վեց թրեքներից բաղկացած աշխատանքը թողարկվել է Rostrum Records–ի կողմից։
Միլլերը հայտարարել է իր առաջին Blue Slide Park ալբոմի թողարկման մասին իր YouTube ալիքում 2011 թվականի հուլիսի 5-ին ։ 2011 թվականի սեպտեմբերին պարզվել է, որ Միլլերը կթողարկի 92 Til Infinity անվանումով միքսթեյփ, որի պրոդյուսերն է DJ Jazzy Jeff-ը՝ Նախքան Blue Slide Park ալբոմի թողարկումը ։ Սակայն թողարկումն այդպես էլ դուրս չի եկել։
Միլլերը թողարկել է Maroon 5–ի «Moves Like Jagger» երգի վրա ռեմիքս ։
2011 թվականի հոկտեմբերի 14–ին թողարկվել է 13 կոմպոզիցիաներից միքսթեյփը՝ I Love Life, Thank You անվանումով, որի ձայնագրմանը մասնակցել են The Cool Kids–ից Մայքլ Ռոքսը, Տալիբ Քվելին և Bun B–ն։
2011 թվականի նոյեմբերին Blue Slide Park դեբյուտել է Billboard 200 հիթ–շքերթի առաջին համարի տակ 144 000 վաճառված օրինակներով ։ Դա առաջին անկախ թողարկումն էր, որն առաջին տեղ է զբաղեցրել Billboard ալբոմների հիթ–շքերթում 1995 թվականից հետո ։ 2011 թվականին Միլլերը դարձել է տասնմեկ ռեփերներից մեկը, որոնք ներկայացվել են XXL ամսագրի այդ տարվա «Freshman Class» ցանկում ։ 2011 թվականին նա առաջին անգամ հայտնվել է հեռուստատեսությունում՝ Single Ladies շոուի ժամանակ, որտեղ նա կատարել իր դերը։ 2011 թվականին նա եղել է MTV Jams Fab Five–ի մասը։
Միլլերը տեղադրել է «Missed Calls» թրեքի վրա տեսահոլովակի թրեյլերը 2012 թվականի փետրվարի 15–ին ։ Տեսահոլովակը թողարկվել է 2012 թվականի հունիսի 22–ին ։ 2012 թվականի մարտի 23-ին Միլլերը թողարկել է իր յոթերորդ միկսթեյփը՝ Macadelic անվանումով։ «Loud» երգը թողարկվել է առանձին սինգլի տեսքով և հասել է 53-րդ հորիզոնականին Billboard Hot 100 հիթ-շքերթում։ Միլլերը նաև տեսահոլովակ է թողարկել «Thoughts From A Balcony» երգի համար։ 2012 թվականին կայացել Է YouTube-ում «Onaroll» երգի պրեմիերան ։
2012 թվականի նոյեմբերի 21-ին Մաք Միլլերը Larry Lovestain կեղծանվան տակ թողարկում Է ջազային միքսթեյփ՝ You անվանմամբ։ 2013 թվականին Մաքը թողարկել է իր երկրորդ ստուդիական ալբոմը՝ «Watching Movies With The Sound Off»։
2012–2013․ Watching Movies with the Sound Off․
Հոկտեմբերի 14-ին Միլլերը հայտարարել է, որ Pink Slime-ը կթողարկվի մինչև 2012 թվականի վերջը, և Watching Movies with the Sound Off երկրորդ ալբոմը կթողարկվի 2013 թվականի սկզբին ։ Ալբոմի ձայնագրությանը հրավիրված էին Schoolboy Q, Ab-Soul, Earl Swetchott, Tyler, The Creator, Action Bronson և Jay Electronica արտիստները ։ Ինքը՝ Միլլերը, ասել էր, որ ալբոմը «շատ ինքնաճանաչողական է և բավական անձնական»։
Միլլերը նաև հայտարարել Է, որ մտադիր է թողարկել 92 Til Infinity–ն DJ Jazzy Jeff-ի հետ 2013 թվականի սկզբին ։ MTV2-ում թողարկվել է Մաք Միլլեր and the Most Dope Family–ն։
2013 թվականի մայիսի 2-ին UStream-ում և Twitter-ում Միլլերը հայտարարել է, որ Watching Movies with the Sound Off-ը կթողարկվի 2013 թվականի հունիսի 18-ին։ Ալբոմը դրական արձագանքների է արժանացել, և քննադատների մեծ մասը ուշադրություն է դարձրել պսիխոդելիկ հնչողությանը։ Ալբոմը նաև կոմերցիոն հաջողություն է ստացել՝ Billboard 200 հիթ-շքերթում 3-րդ հորիզոնականը զբաղեցնելով՝ առաջին շաբաթվա ընթացքում վաճառվելով 101 000 օրինակով։ Ալբոմի թողարկումից հետո թողարկվել է երեք սինգլ՝ «SDS», «Watching Movies» և «Goosebumpz»։
2013 թվականի սկզբին Միլլերը հիմնել է իր REMember Music սեփական ձայնագրման լեյբլը, որը անվանվել է իր մահացած ընկերոջ պատվին։ Նաև լրիվ պրոդյուսերավորել է Վինս Սթեյփլսի Stolen Youth միքսթեյփը։ 2013 թվականի հոկտեմբերին գաստրոլներով հանդես է եկել Եվրոպայում Լիլ Ուեյնի և 2 Chainz-ի հետ ։ 2013 թվականի հոկտեմբերի 31-ին Միլլերը թողարկել է նոր միքսթեյփ Delusional Thomas անվանումով ։ 2013 թվականի դեկտեմբերի 17-ին Միլլերը թողարկել է իր առաջին համերգային ալբոմը ։ Նորից սկսում է աշխատել Ֆարել Վիլյամսի հետ նոր համատեղ մինի ալբոմի վրա ։
2014–2015․ Warner Bros.-ի հետ պայմանագիր և GO:OD AM-ի
2014 թվականի հունվարի 14-ին Միլլերը հայտարարել էր, որ չի երկարաձգում պայմանագիրը Rostrum Records-ի հետ ։ 2014 թվականի մայիսի 11-ին Միլլերը ինքնուրույն թողարկել է իր տասներորդ միքսթեյփը՝ Faces-ը ։ 2014 թվականի հոկտեմբերի 21-ին հայտնի է դարձել, որ Միլլերը պայմանագիր է ստորագրել Warner Bros. Records-ի հետ իր REMember Music լեյբլի դիստրիբյուտորական գործարքի վերաբերյալ`10 միլիոն դոլարով ։ MTV2 Մաք Միլլեր and the Most Dope Family ռեալիթի-շոուի երկրորդ եթերաշրջանը թողարկվել է 2014 թվականին։ 2015 թվականի հուլիսի 30-ին Միլլերը հայտարարել էր, որ ավարտել է իր երրորդ ստուդիական ալբոմի վրա աշխատանքները, որը կդառնա լեյբլում իր գլխավոր դեբյուտը ։ 2015 թվականի օգոստոսի 5-ին Միլլերը հայտարարել է իր GO։OD AM ալբոմի անվանումը՝ 2015 թվականի սեպտեմբերի 18-ի թողարկման ամսաթվով։ Հայտնի է դարձել նաև, որ «100 Grandkids» առաջին սինգլի համար նախատեսված երաժշտական տեսահոլովակը կթողարկվի օգոստոսի 6-ին ։
2016–2018․ The Divine Feminine և Swimming
2016 թվականի հուլիսի 28-ին Միլլերը հայտարարել է իր չորրորդ՝ The Divine Feminine ալբոմի մասին և դեբյուտել «Dang!» սինգլո, որին մասնակցել է Անդերսոն Պակը ։ Ալբոմը թողարկվել է սեպտեմբերի 16-ին և դեբյուտել է Billboard 200 ալբոմների հիթ-շքերթի 2-րդ հորիզոնականում և Լավագույն R&B/հիփ հոփ ալբոմների հիթ-շքերթի 1-ին հորիզոնականում ։ Վաճառվել է 48 000 օրինակ ։
2018 թվականի մայիսի 30-ին թողարկվել է «Small Worlds» առաջին սինգլը հինգերորդ ստուդիական Swimming ալբոմից։ Ալբոմը հայտարարվել է հուլիսի 13-ին, իսկ օգոստոսի 3-ին՝ թողարկվել։ Ստացել է դրական արձագանքներ, ինչպիսիք են Pitchfork-ի 7.5-ը, որը նկարագրում է ալբոմը որպես «խոհուն սոուլ և ջերմ ֆանկ» և կոտրված սրտի ուսումնասիրություն, հոգեկան առողջության սեփական խնդիրներ ։ Swimming-ը Billboard 200 ալբոմների և Լավագույն R&B/հիփ հոփ ալբոմների հիթ-շքերթներում 3-րդ հորիզոնական է զբաղեցրել՝ վաճառված 66 000 օրինակով ։
Հետմահու թողարկումներ
2020 թվականի հունվարի 8-ին Միլլերի ընտանիքը հայտարարել է իր Circles առաջին հետմահու ալբոմի մասին, որը թողարկվել է նույն ամսին՝ հունվարի 17-ին։ Միլլերը աշխատել է ալբոմի վրա մինչև մահանալը։ Արտադրությունը ավարտել է Ջոն Բրիոնը, որը աշխատել է Միլլերի հետ երկու ալբոմների վրա ։
Աղդեցություն
Միլլերը անվանել է Big L, Lauryn Hill, Beastie Boys, Outkast և A Tribe Called Quest արտիստներին, որպես իր վրա ազդեցություն թողած մարդիկ ։ Նա շատ մտերիմ հարաբերությունների մեջ էր Վիզ Խալիֆայի հետ, ասելով․ «Վիզը իմ համար ավագ եղբայր էր։ Մեր հարաբերությունները դուրս են գալիս երաժշտության շրջանակներից։ Նա լուրջ եղբայրս է, զբաղվում եմ ես երաժշտությամբ թե չէ»։
Անձնական կյանք
Միլլերը երկարատև հարաբերությունների մեջ էր գտնվում մի կնոջ հետ, ում հետ ծանոթացել է միջնակարգ դպրոցում։ Շատ երգեր իր Macadelic միքսթեյփից իրենց հարաբերությունների մասին էին ։ Հանդիպում էր Արիանա Գրանդեի հետ 2016 թվականի օգոստոսից մինչև 2018 թվականի մայիս   ։
Խնդիրներ օրենքի հետ
2011 թվականի փետրվարին Նյու Յորք նահանգի հյուսիսային մասում գաստրոլների ժամանակ, Միլլերը և նրա ընկերները բանտարկվել են մարիխուանայի համար, ինչի համար նրանք մեկ շաբաթ են անցկացրել բանտում ։
2012 թվականի հուլիսի 9-ին պրոդյուսեր Lord Finesse-ը հայտ է ներկայացրել դատարան Միլլերի, Rostrum Records-ի և DatPiff-ի դեմ, «Hip 2 Da Game» երգի սեմփլը օգտագործելու համար ։ 2013 թվականի հունվարին հայտը չեղյալ է համարվել, ու ամեն ինչ որոշվել է դատարանից դուրս ։
2015 թվականի մարտին Aquarian Dream խումբը հայտ է ներկայացրել Միլլերի դեմ 150 դոլարի չափով, «Yesterday (Was so Nice Today)» երգի սեմփլինգի համար «Therapy» երգում ։
Միլլերը ձերբակալվել էր 2018 թվականի մայիսին՝ ալկոհոլի ազդեցության տակ վարելու, ինչպես նաև պատահարի վայրից երկու ուղևորների հետ բախման և փախուստի մեջ մեղադրանքով։ Ոստիկանությունը ժամանել է դեպքի վայր, ստուգել Միլլերի համարանիշը և ստացել նրա հասցեն։ Միլլերը խոստովանել է ամեն ինչ, երբ ոստիկանությունը ժամանել է իր տուն ։ Միլլերը կալանքի տակ է վերցվել և 15 000 դոլար գրավի դիմաց ազատ արձակվել ։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի ռեփերներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի պրոդյուսերներ Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ռիթմ-և-բլյուզ երաժիշտներ Կատեգորիա:Հրեա երգիչներ Կատեգորիա:Հրեա երաժիշտներ Կատեգորիա:21-րդ դարի երգիչներ և երգչուհիներ Կատեգորիա:Ամերիկայի հրեաներ Կատեգորիա:21-րդ դարի ամերիկացի երաժիշտներ Կատեգորիա:Բեմական կեղծանուններ Կատեգորիա:Ամերիկացի երաժշտական պրոդյուսերներ
(1723) Կլեմոլա
(1723) Կլեմոլա (Klemola), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 18-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 3,011825 ա. մ., առավելագույնը մոտենում է 2,8765 ա. մ. հեռավորության վրա և հեռանում 3,1472 ա. մ. ։ Արեգակի շուրջ մեկ ամբողջական պտույտ է կատարում 1909,16 երկրային օրվա ընթացքում, իր ուղեծրով շարժվելով միջինում 0,188564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,92° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1936 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Փոքր Կոեն
Փոքր Կոեն (Малый Коен), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոեն գետի աջ ափով՝ 34 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Գարագուզո
Գարագուզո (Garaguso), կոմունա Իտալիայում՝ Բազիլիկատա մարզի Մատերա գավառում։
Բնակչությունը կազմում է 1193 մարդ (2005 թվական), բնակչության խտությունը կազմում է 31 մարդ/կմ²։ Զբաղեցնում է 38 կմ² տարածք։ Փոստային ինդեքսն է՝ 75010։ Հեռախոսային կոդը՝ 0835։
Արտաքին հղումներ
Կատեգորիա:Իտալիայի բնակավայրեր
Կարյակինո (գյուղ, Կրասնոկամսկի շրջան)
Կարյակինո (Карякино, Карякин), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 119 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կրասնոկամսկի շրջանի բնակավայրեր
Մեծ քսանյակի Անթալիայի գագաթնաժողով
Մեծ քսանյակի Անթալիայի գագաթնաժողով , Մեծ քսանյակի թվով տասներորդ գագաթնաժողովը, որը տեղի է ունեցել Թուրքիայի Անթալիա քաղաքում ։
Արտաքին հղումներ
Կատեգորիա:Մեծ քսանյակ Կատեգորիա:Անթալիա
Տեսամագնիտոֆոն
Տեսամագնիտոֆոն, հեռուստատեսային ծրագրերը և դրանց ձայնային ուղեկցումը մագնիսական ժապավենի վրա գրառող և վերարտադրող ապարատ։ Աշխատում է մագնիտոֆոնի սկզբունքով, սակայն 6-7 Մհերց հաճախականությունների շերտը զբաղեցնող տեսաազդանշանների մագնիսական գրառման համար անհրաժեշտ է ժապավենի՝ մագնիսական գլխիկի նկատմամբ տեղաշարժման ավելի մեծ արագություն (20 սմ/վրկ առաջին երկու ժապավենի և 40 սմ/վրկ՝ վերջինի համար)։ Սովորաբար կիրառում են մի քանի պտտվող մագնիսական գլխիկներով և մագնիսական լայն ժապավենով (12,7, 25,4 և 50,8 մմ) տեսամագնիտոֆոններ։
Կատեգորիա:Ձայնարկիչ սարքեր Կատեգորիա:Ճապոնական հայտնագործություններ
(9601) 1991 UE3
Միջին հեռավորությունը Արեգակից կազմում է 2,258506 ա. մ., առավելագույնը մոտենում է 1,8296 ա. մ. հեռավորության վրա և հեռանում 2,6874 ա. մ. ։ Արեգակի շուրջ մեկ ամբողջական պտույտ է կատարում 1239,74 երկրային օրվա ընթացքում, իր ուղեծրով շարժվելով միջինում 0,290384 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,32° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յասիրև (Վոլգոդոնսկի շրջան)
Յասիրև (Ясырев), գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Ռյաբիչևսկի գյուղական համայնքի կազմի մեջ։
Կատեգորիա:Ռոստովի մարզի Վոլգոդոնսկի շրջանի բնակավայրեր
Աբհավա
Աբհավամ, հինդուիզմում Բհավայի(գոյության, վերափոխման, լինելու, ներկայանալու) հակառակը, նշանակում է՝ գոյություն չունեցող, բացառում, հերքում, ոչինչ կամ բացակայություն ։ Ուդայանան Պադարթհան դասակարգում է Բհավայի (գոյություն), որն իրական է և Ադհավայի, որն իրական չէ։ Չնայած Վայշեշիկա հինդուիզմիփիլիսոփայական դպրոցը չի դասակարգում Աբհավան, այն լինում է չորս տեսակի՝ Պրագաբհավա - սկզբնական անգոյություն, Պրադհվամսաբհավա - վերջնական անգոյություն, Աթյանթաբհավա - բացարձակ անգոյություն և Անյոնյաբհավա - փոխադարձ անգոյություն։
Վայշեշիկան, Նյայան, Բհատա Միմանսան և Դվայտան Աբհավան դասում են որպես առանձին կատեգորիա, այն հարաբերական բառ է, քանի որ աբհավա կարող է լինել, եթե դրանից առաջ եղել է բհավա, այն ժամանակի ընթացքում տեղի ունեցող երևույթ է ։ Նյայան և Սիդհանտինը համարում են որ աբհավայի ճանաչումը որոշակի տեսակի կապի կամ զգայական կապի շնորհիվ է
Աբհավան անտեսանելի մակարդակն է, որից Բհավան ծագում է ։
Ծանոթագրություններ
Կատեգորիա:Հինդուիզմի փիլիսոփայություն Կատեգորիա:Հնդկական փիլիսոփայություն Կատեգորիա:Ոչինչ
Մինամիիսե
Մինամիիսե (南伊勢町), Ճապոնիայի Միե պրեֆեկտուրայի Վատարայ գավառում գտնվող ավան։ Ավանի մակերեսը կազմում է 242,98 կմ², բնակչությունը՝ 13 159 մարդ (2014 թվականի հունիսի 1-ի տվյալների համաձայն) , բնակչության խտությունը՝ 54,16 մարդ/կմ²։
Աշխարհագրական դիրք
Մինամիիսե ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Իսե, Սիմա քաղաքները և Վատարայ, Տայկի ավանները։
Բնակչություն
Մինամիիսե ավանի բնակչությունը կազմում է 13 159 մարդ (2014 թվականի հունիսի 1-ի տվյալների համաձայն), իսկ խտությունը՝ 54,16 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Արտաքին հղումներ
Կատեգորիա:Ճապոնիայի ավաններ Կատեգորիա:2005 թվականին հիմնադրված բնակավայրեր
Հրաձգություն Վլադիսլավ Ռիբնիկարի տարրական դպրոցում
Հրաձգություն Վլադիսլավ Ռիբնիկարի տարրական դպրոցում, տեղի է ունեցել 2023 թվականի մայիսի 3-ին։ Աշակերտը կրակ է բացել Սերբիայի Վրաչար մունիցիպալիտետի Բելգրադ քաղաքի Վլադիսլավ Ռիբնիկարի տարրական դպրոցի աշակերտների և աշխատակիցների վրա։ Սպանվել է ինը մարդ (ինը աշակերտ և անվտանգության աշխատակից)   ։ Ոստիկանությունը ձերբակալել է ենթադրյալ կրակողին, ով ծնվել է 2009 թվականին  ։
Նախապատմություն
Սերբիան ունի զենքի մասին խիստ օրենքներ, սակայն, այնուամենայնիվ, Եվրոպայում զենքի տիրապետման ամենաբարձր ցուցանիշներից մեկն ունի։ Հարավսլավական պատերազմներից հետո Արևմտյան Բալկաններում անօրինական զենքերը տարածված են ։ 2018 թվականին, 100 մարդու հաշվով 39,1 մասնավոր ատրճանակով, Սերբիան հարևան Չեռնոգորիայի հետ այս վիճակագրությամբ աշխարհում երրորդ տեղն է զբաղեցրել՝ զիջելով Միացյալ Նահանգներին և Եմենին ։ Սերբիայում զանգվածային կրակոցները հազվադեպ են ։ 21-րդ դարում ավելի վաղ երեք զանգվածային կրակոցներ են տեղի ունեցել՝ 2007 թվականին՝ Յաբուկովացի սպանությունները, որոնց ընթացքում ինը մարդ է սպանվել, հինգը վիրավորվել, 2013 թվականին Վելիկա Իվանչայի հրաձգությունը, որի ժամանակ զոհվել է 14 մարդ, և 2016 թվականին Ժիտիշչեում հինգը զոհվել է, 22-ը՝ վիրավորվել ։
Կրակոցներ
Ներքին գործերի նախարարության տվյալներով՝ Վլադիսլավ Ռիբնիկարի տարրական դպրոց մտնելուց հետո կրակողը նախ կրակել է անվտանգության աշխատակցի վրա, իսկ հետո՝ աշակերտների վրա, որոնց տեսել է միջանցքներում։ Այնուհետև նա մտել է պատմության դասասենյակ, որտեղ նախ կրակել է ուսուցչի վրա, իսկ հետո՝ մյուս աշակերտների վրա։ Մամլո ասուլիսի ժամանակ պաշտոնյաները հայտնել են, որ հարձակումից հետո կասկածյալն ինքն է դիմել ոստիկանություն ։ Կասկածյալի մոտ եղել է Զաստավա ՑԶ 99 ինքնալիցքավորվող ատրճանակ ։
Տուժածներ
Հրաձգության հետևանքով ութ աշակերտ և անվտանգության աշխատակից է մահացել։ Ներքին գործերի նախարարության հաղորդագրության համաձայն, տուժել են նաև վեց աշակերտ և ուսուցիչ, ովքեր բուժօգնություն են ստացել հիվանդանոցում ։ Երեք դեռահասներ՝ երկու տղա և մեկ աղջիկ, վիրավորվել են և տեղափոխվել տեղի հիվանդանոց ։ Տղաները կայուն վիճակում են եղել ստորին վերջույթների հրազենային վնասվածքներով, իսկ աղջիկը գլխի լուրջ վնասվածք է ստացել և վիրահատվել ։ Ավելի ուշ հաղորդվել է, որ տղաների և ուսուցչի վիճակը կայուն է ։ Մյուս ուսուցիչը վիրահատվել է և գտնվում էր ծայրահեղ ծանր վիճակում ։
Կասկածյալ
Հրաձգության գործով ոստիկանները ձերբակալել են 2009 թվականին ծնված մի աշակերտի ։ Ենթադրվում է, որ կասկածյալը օգտագործել է իր հոր ատրճանակը, նա ունեցել է նաև մոլոտովի կոկտեյլներ ։ Իշխանությունները հետաքննում են հարձակման դրդապատճառները։ Կրակողը նկարագրվել է որպես հանգիստ և լավ աշակերտ, որը վերջերս է միացել դասարանին ։ Որպես պոտենցիալ դրդապատճառներ նշվել են դպրոցական ահաբեկումը և ցածր գնահատականը ։ Ներքին գործերի նախարարության տվյալներով՝ կասկածյալը կրակոցները ծրագրել էր մեկ ամիս առաջ։ Հաղորդվում է, որ հրաձիգը ունեցել է առաջնահերթ երեխաների ցուցակ, որոնց պետք է թիրախավորեր և պլանավորել է, թե որ դասարան առաջինը մտնել ։ Նախարարությունը հայտնել է նաև, որ կասկածյալը հոր հետ մարզվել է հրաձգարանում ։ Ձերբակալվել է նաև կասկածյալի հայրը ։
Օրենքի համաձայն՝ կասկածյալը չի կարող ուղարկվել անչափահասների բանտ՝ անչափահաս լինելու պատճառով և կարող է ենթարկվել հնարավոր քրեական կամ զանցանքային հետապնդման, եթե ապացուցվի, որ նա առնվազն 14 տարեկան է։ Եթե ապացուցվի, որ նա 13 տարեկան է, կասկածյալը կարող է տեղափոխվել միայն այլ դպրոց ։
Արձագանք
Սերբական երդման պահապաններ կուսակցությոընը պահանջել է Սերբիայի Ազգային ժողովում կրթության հանձնաժողովի հրատապ նիստ անցկացնել, մինչդեռ Սերբիայի Թագավորության վերականգնման շարժումը կոչ է արել արգելել բռնությունը փառաբանող բոլոր ռեալիթի շոուները ։ իրենց ցավակցությունն են հայտնել «Թույլ մի տվեք, որ Բելգրադը խեղդվի», «Միասին», «Ազատության և արդարության կուսակցությունները», Սերբիայի նախկին նախագահ Բորիս Տադիչը և քաղաքական գործիչներ Վուկ Երեմիչը և Վլադիմիր Ջուկանովիչը ։
Սերբիայում ՅՈՒՆԻՍԵՖ-ի մասնաճյուղն հայտարարել է, որ դպրոցը «որևէ տեսակի բռնության վայր չէ», սերբ պատրիարք Պորֆիրիեն դա որակել է որպես «աղետ» ։ Սերբիայի կրթության արհմիությունը կոչ է արել կառավարությանը «ստեղծել պայմաններ կրթական համակարգում երեխաների և աշխատողների նորմալ և անվտանգ կյանքի համար» ։
Ծանոթագրություններ
Կատեգորիա:2023 իրադարձություններ Կատեգորիա:2023 Սերբիայում
Կալման Միկսաթ
Կալման Միկսաթ (Kálmán Mikszáth, ), հունգարացի արձակագիր։ Հունգարիայի ԳԱ պատվավոր անդամ (1889 թվականից)։
Կենսագրություն
Ավարտելով Պեշտի համալսարանի իրավաբանական ֆակուլտետը՝ ապագա գրողը որոշ ժամանակ գավառում ծառայում է որպես պետական պաշտոնյա։ 1873 թվականին վերադառնում է Պեշտ, որտեղ հրատարակում է պատմվածքների առաջին ժողովածուն։ Նյութական դժվարությունները Միկսաթին ստիպում են մեկնել Սեգետ քաղաքը և զբաղվել լրագրությամբ։ Երկու տարի անց, նա նորից, այս անգամ վերջնականապես, վերադառնում է Պեշտ, արդեն որպես հասարակության կողմից ջերմորեն ընդունված պատմվածքների երկու ժողովածուների հեղինակ և դառնում է «Պեշտի նորություններ» թերթի աշխատակից։ 1887 թվականին դառնում է պառլամենտի պատգամավոր՝ կառավարական լիբերալ կուսակցության կողմից։ 1910 թվականին Հունգարիան հանդիսավորությամբ նշում է Միկսաթի ստեղծագործական կյանքի քառասնամյակը։ Հոբելյանից մի քանի օր անց նա մահանում է ։
Ստեղծագործությունը
Գրական ասպարեզում հաջողության է հասել «Հայրենակից սլովակներ» (1881 թ.) և «Բարի պալոցներ» (1882 թ.) պատմվածքների ժողովածուներով, որոնցում համակրանքով ու հումորով է պատկերել գյուղացիների կենցաղը։ Հրատարակվել են Միկսաթի «Հարգարժան պառլամենտ» (1886 թ.), «Ակումբ և միջանցք» (1887 թ.) պառլամենտական ակնարկները, «Ընտրություններ Հունգարիայում» (1893-1897 թթ.), «Բեստերցեի պաշարումը» (1895 թ.), «Ս. Պետրոսի հովանոցը» (1896 թ.), «Նոր Զրինիադա» (1898 թ.), «Տարօրինակ ամուսնություն» (1900 թ.), «Կրտսեր Նոստի և Մարիա տոոտի պատմությունը» (1908 թ.), «Սև քաղաքը» (1910 թ.) վեպերը ։
Ծանոթագրություններ
Կատեգորիա:Հունգարացի արձակագիրներ Կատեգորիա:Հունգարացի գրողներ Կատեգորիա:Հունգարացի լրագրողներ Կատեգորիա:Հունգարիայի քաղաքական գործիչներ
1-ին Տուկատովո
1-ին Տուկատովո (1-е Тука́тово, 1-се Түкәт), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։ն։ Բնակչությունը կազմում է ։
Արտաքին հղումներ
Կատեգորիա:Ռուսաստանի գյուղեր Կատեգորիա:1816 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Լիսովկա (գյուղ, Նովի Սանժարիի շրջան)
Լիսովկա (Лисівка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Լիսովկա գյուղում բնակվում էր 92 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 146,03 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր
Դիկլոֆենակ
Դիկլոֆենակ, ոչ ստերոիդային հակաբորբոքային դեղամիջոց՝ ֆենիլքացախաթթվի ածանցյալների խմբից։ Դեղաբանական ձևերով օգտագործվում է նատրիումի աղի տեսքով։
Ստեղծվել է 1966 թվականին։ Այն ի սկզբանե օգտագործվել է ռևմատոլոգիական հիվանդությունների բուժման համար, որտեղ կարևոր են ընդգծված հակաբորբոքային և հզոր ցավազրկող ազդեցությունները։ Հետագայում կիրառման ոլորտը զգալիորեն ընդլայնվեց։ Ներկայումս այն օգտագործվում է վիրաբուժության, վնասվածքաբանության, սպորտային բժշկության, նյարդաբանության, գինեկոլոգիայի, ուրոլոգիայի, ուռուցքաբանության, ակնաբուժության մեջ։
Դիկլոֆենակն ընդգրկված է կենսականորեն անհրաժեշտ և կարևոր նշանակության դեղամիջոցների ցանկում, սակայն մասնագետներն առաջարկում են այն ամբողջությամբ արգելել՝ երկարատև օգտագործման դեպքում սրտի կաթվածի և սրտանոթային այլ հիվանդությունների ռիսկի բարձրացման (մոտ 40%-ով) պատճառով ։ Դանիացի գիտնականները մեծ հետազոտություն են անցկացրել, որի արդյունքները ցույց են տվել, որ դիկլոֆենակ ընդունող հիվանդների շրջանում 20-30 %-ով բարձր է առաջնային սրտի կաթվածից, նախասրտերի ֆիբրիլյացիայից կամ սիրտանոթային հիվանդություններից (ՍԱՀ) մահվան դեպքերը, քան իբուպրոֆեն, նապրոքսեն կամ պարացետամոլ օգտագործողների մոտ։ Միևնույն ժամանակ, ցավազրկողներ չընդունող անձանց հետ համեմատելու դեպքում դիկլոֆենակ օգտագործողների մոտ ՍԱՀ-ի վտանգը 50%-ով բարձր է։ Ըստ գիտնականների, դիկլոֆենակով թերապիայի առաջին 30 օրվա ընթացքում նկատվել է ՍԱՀ-ի բարձր ռիսկ։ Բացի այդ, այս դեղամիջոցը կապված է ստամոքսաղիքային արյունահոսության բարձր ռիսկի հետ (իբուպրոֆենի համեմատությամբ) ։
Դիկլոֆենակի օգտագործումը հակասական է, քանի որ այն թունավոր է լեշակեր թռչունների համար։ Հարավարևելյան Ասիայում, մասնավորապես Հնդկաստանում, 15 տարում (1992-ից մինչև 2007թ.) երեք տեսակի անգղների թիվը՝ Gyps bengalensis, Gyps indicus և Gyps tenuirostris, նվազել է 1000 անգամ, ինչը կապված է անասնապահության մեջ դիկլոֆենակի լայն տարածման հետ ։ Դեղը արգելված է անասնաբուժական օգտագործման համար շատ երկրներում։
Բժշկական կիրառում
Դիկլոֆենակն օգտագործվում է ցավի, բորբոքային հիվանդությունների և դիսմենորեայի բուժման համար ։
Ցավի բուժում
Բորբոքային խանգարումները կարող են ներառել մկանային-կմախքային ցավը, հատկապես արթրիտը, ռևմատոիդ արթրիտը, պոլիմիոզիտը, դերմատոմիոզիտը, օստեոարթրիտը, ատամնացավը, քունքստործնոտային հոդի ցավը, սպոնդիլարթրիտը, անկիլոզացնող սպոնդիլիտը, հոդատապի նոպաների և երիկամների քարերի բուժումը ։ Կարող է ներառել նաև միգրենի բուժումը ։ Դիկլոֆենակը սովորաբար օգտագործվում է մեղմ և չափավոր հետվիրահատական կամ հետվնասվածքային ցավերի բուժման համար, հատկապես բորբոքման առկայության դեպքում և արդյունավետ է դաշտանային ցավերի և էնդոմետրիոզի դեմ։
Պարզվել է, որ դիկլոֆենակը օգտակար է օստեոարթրիտի համար, բայց ոչ մկանային-կմախքային համակարգի երկարատև ցավերի համար ։
Շատ երկրներում աչքի կաթիլները վաճառվում են աչքի առաջնային հատվածի սուր և քրոնիկ ոչ բակտերիալ բորբոքումների բուժման համար (օրինակ՝ հետվիրահատական շրջան)։ Դիկլոֆենակ աչքի կաթիլները նույնպես օգտագործվում են եղջերաթաղանթի տրավմատիկ քայքայումի հետ կապված ցավը բուժելու համար ։
Դիկլոֆենակը հաճախ օգտագործվում է քաղցկեղի հետ կապված քրոնիկական ցավը բուժելու համար, հատկապես եթե առկա է բորբոքում ։ Անհրաժեշտության դեպքում դիկլոֆենակը կարող է զուգակցվել օփիոդների հետ, օրինակ՝ դիկլոֆենակի և կոդեինի ֆիքսված համակցությամբ։
Հակաքաղցկեղային ազդեցություն
«Repurposing Drugs in Oncology» (ReDO) ընկերության աշխատակիցները վերլուծել են դիկլոֆենակի հակաուռուցքային ազդեցության վերաբերյալ աշխատանքները։ Գիտնականները այն դասել են որպես քիմիաթերապիայի օգտագործման համար ուժեղ բաղադրիչ։ Ուսումնասիրությունների ընթացքում համեմատվել են դեղը ստացած և չստացած հիվանդների բուժման արդյունքները։ Այն հիվանդների մոտ, որոնց նշանակել են դիկլոֆենակ, նկատվել է մետաստազների ձևավորման նվազում։ Կրծքագեղձի, թոքերի և երիկամների ուռուցքներով հիվանդների մոտ հիվանդության առաջընթացը դանդաղել է ։ Ըստ հետազոտողների, դիկլոֆենակի հակաուռուցքային ազդեցությունը հիմնականում կապված է նրա անմիջական գործողության հետ՝ որպես ցիկլօքսիգենազի արգելակիչ։ Հակաուռուցքային ակտիվության համար դիկլոֆենակը պատասխանատու է այնպիսի հետևանքների համար, ինչպիսիք են ուռուցքը սնուցող անոթների աճի ճնշումը, իմունոմոդուլյացիան, թրոմբոցիտների ակտիվության և գլյուկոզի նյութափոխանակության ճնշումը :
Հղիություն և լակտացիա
Հղիության ընթացքում դիկլոֆենակի օգտագործումը հնարավոր է միայն այն դեպքերում, երբ մոր համար ակնկալվող օգուտը գերազանցում է պտղի համար հնարավոր ռիսկին։ Դեղը նախատեսված է նվազագույն արդյունավետ չափաբաժնով։ Ինչպես պրոստագլանդին սինթետազի այլ ինհիբիտորների օգտագործման դեպքում, այս առաջարկությունները հատկապես կարևոր են հղիության երրորդ եռամսյակում (հնարավոր է արգանդի կծկման ճնշում և պտղի զարկերակային ծորանի վաղաժամ փակում)։
Հատուկ հրահանգներ
Դիկլոֆենակի օգտագործման ընթացքում անհրաժեշտ է զգույշ բժշկական հսկողություն այն հիվանդների նկատմամբ, ովքեր ունեն գանգատներ ստամոքսաղիքային համակարգի օրգաններից; կամ առկա է ստամոքսի կամ աղիքների խոցային վնասվածքներ, տառապում է խոցային կոլիտով կամ Կրոնի հիվանդությամբ, ինչպես նաև ունի լյարդի ֆունկցիայի խանգարում։
Դիկլոֆենակի, ինչպես նաև այլ ՈՍՀԲԴ-ների օգտագործման ընթացքում կարող է աճել լյարդի մեկ կամ մի քանի ֆերմենտների մակարդակը։ Հետևաբար, դիկլոֆենակով երկարատև թերապիայի դեպքում որպես նախազգուշական միջոց նշվում է լյարդի ֆունկցիայի վերահսկումը։ Եթե լյարդի ֆունկցիոնալ ցուցանիշների շեղումները պահպանվում են կամ վատանում, կամ եթե առաջանում են լյարդի հիվանդության կամ այլ ախտանիշների կլինիկական դրսևորումներ (օրինակ՝ էոզինոֆիլիա, ցան և այլն), դիկլոֆենակի օգտագործումը պետք է չեղարկվի։ Պետք է հիշել, որ դիկլոֆենակի օգտագործման ֆոնի վրա հեպատիտը կարող է առաջանալ առանց պրոդրոմալ երևույթների։
Քանի որ պրոստագլանդինները կարևոր դեր են խաղում երիկամային արյան հոսքի պահպանման գործում, հատուկ խնամք է պահանջվում սրտի կամ երիկամների ֆունկցիայի խանգարումներով հիվանդների, միզամուղ ընդունող հիվանդների, ինչպես նաև ցանկացած էթիոլոգիայի շրջանառվող արյան պլազմայի ծավալի զգալի նվազման ժամանակ, օրինակ՝ զանգվածային վիրաբուժական միջամտություններից առաջ և հետո ընկած ժամանակահատվածում։ Այս դեպքերում, դիկլոֆենակի օգտագործման ընթացքում, որպես նախազգուշական միջոց խորհուրդ է տրվում վերահսկել երիկամների գործառույթը։ Դեղամիջոցի դադարեցումը սովորաբար հանգեցնում է երիկամների ֆունկցիայի վերականգնում՝ մինչև ելակետային մակարդակ։
Պետք է զգուշություն ցուցաբերել տարեց հիվանդների մոտ դիկլոֆենակ օգտագործելիս։ Սա հատկապես ճիշտ է թույլ կամ ցածր քաշ ունեցող տարեց մարդկանց համար. նրանց խորհուրդ է տրվում դեղը նշանակել նվազագույն արդյունավետ չափաբաժնով։
Դիկլոֆենակը, ինչպես մյուս ՈՍՀԲԴ-ները, կարող է ժամանակավորապես արգելակել թրոմբոցիտների ագրեգացիան։ Հետևաբար, խանգարված հեմոստազով հիվանդների դեպքում անհրաժեշտ է համապատասխան լաբորատոր ցուցանիշների մանրակրկիտ վերահսկում։
Դիկլոֆենակի երկարատև օգտագործմամբ, ինչպես մյուս NSAID-ները, ցուցադրվում է ծայրամասային արյան պատկերի համակարգված մոնիտորինգ։
Այն հիվանդները, որոնց մոտ դիկլոֆենակի օգտագործման հետևանքով առաջանում է գլխապտույտ և ԿՆՀ այլ խանգարումներ, ներառյալ տեսողության խանգարումը, դեղամիջոցի օգտագործման ժամանակ չպետք է վարեն ավտոմեքենա կամ կանոնակարգեն համակարգեր։
Կողմնակի ազդեցություն
Տարբեր անբարենպաստ ռեակցիաների առաջացման հաճախականությունը գնահատելիս օգտագործվել են հետևյալ աստիճանավորումները՝ հաճախ՝ ավելի քան 10%, երբեմն՝ 1-10%, հազվադեպ՝ 0,001-1%, առանձին դեպքերում՝ 0,001%-ից պակաս։
Դեղաբանական ազդեցություն
Նատրիումի դիկլոֆենակը ունի ընդգծված հակաբորբոքային, ցավազրկող և ջերմիջեցնող ազդեցություն։
Դիկլոֆենակի գործողության հիմնական մեխանիզմը, որը հաստատվել է փորձարարական պայմաններում, պրոստագլանդինների կենսասինթեզի արգելակումն է։ Պրոստագլանդինները կարևոր դեր են խաղում բորբոքման, ցավի և ջերմության առաջացման գործում։
In vitro Նատրիումի դիկլոֆենակը հիվանդների բուժման ժամանակ ձեռք բերված կոնցենտրացիաների համարժեք կոնցենտրացիաներում չի արգելակում պրոտեոգլիկանների կենսասինթեզը աճառային հյուսվածքում։
Ռևմատիկ հիվանդությունների դեպքում դիկլոֆենակի հակաբորբոքային և ցավազրկող հատկությունները ապահովում են կլինիկական ազդեցություն, որը բնութագրվում է հիվանդությունների այնպիսի դրսևորումների ծանրության զգալի նվազմամբ, ինչպիսիք են ցավը հանգստի և շարժման ժամանակ, առավոտյան սաստկացումը և հոդերի այտուցը, ինչպես նաև ֆունկցիոնալ վիճակի բարելավում։
Հետվնասվածքային և հետվիրահատական բորբոքումների դեպքում դիկլոֆենակն արագորեն վերացնում է ցավը (առաջանում է ինչպես հանգստի, այնպես էլ շարժման ժամանակ), նվազեցնում է հետվիրահատական վերքի բորբոքային այտուցը։
Դիկլոֆենակը դեղահաբերի և մոմիկների ձևով օգտագործելիս նշվել է դեղամիջոցի ընդգծված ցավազրկող ազդեցություն ոչ ռևմատիկ ծագման չափավոր և ծանր ցավերի դեպքում։ Պարզվել է նաև, որ դիկլոֆենակը կարող է նվազեցնել ցավը և նվազեցնել արյան կորուստը առաջնային դիսմենորեայի ժամանակ։
Բացի այդ, դիկլոֆենակը թեթևացնում է միգրենի նոպաները (երբ օգտագործվում է մոմիկների տեսքով)։
Կան վկայություններ դիկլոֆենակի, ինչպես մյուս ՈՍՀԲԴ- ների հակաուռուցքային ազդեցության մասին՝ COX-2-ի արգելակման և 15-PGDH-ի բարձրացման միջոցով ։
Ներծծում
Քանի որ դիկլոֆենակի մոտ կեսը նյութափոխանակվում է լյարդի միջոցովառաջին անցման ժամանակ («առաջին անցման» էֆեկտ), AUC-ն դիկլոֆենակի բերանացի կամ հետանցքային ընդունման դեպքում գրեթե 2 անգամ պակաս է, քան համարժեք չափաբաժնով դեղամիջոցի պարենտերալ ընդունման դեպքում։
Դեղամիջոցի կրկնվող չափաբաժիններից հետո ֆարմակոկինետիկ պարամետրերը չեն փոխվում։ Ելնելով դեղամիջոցի առաջարկվող դեղաչափային ռեժիմից, կումուլյացիա չի նկատվում։
Դատելով մեզի մեջ արտազատվող անփոփոխ դիկլոֆենակի և նրա հիդրօքսիլացված մետաբոլիտների քանակից, թաղանթապատ դեղահատ ընդունելուց ներծծվում և դուրս է գալիս ակտիվ նյութի նույն քանակությունը, ինչ սովորական աղելույծ ծածկույթով հաբերից։ Այնուամենայնիվ, ռետարդ դեղահատերից թողարկված դիկլոֆենակի համակարգային կենսահասանելիությունը միջինում կազմում է նույն ցուցանիշի արժեքի 82%-ը թաղանթապատ հաբերը նույն չափաբաժնով ընդունելուց հետո։ Քանի որ ակտիվ նյութն ավելի դանդաղ է արտազատվում ռետարդ դեղահատից, դիկլոֆենակի Cmax-ը արյան պլազմայում ավելի քիչ է, քան աղելույծ դեղահատ ընդունելու դեպքում։
100 մգ ռետարդ դեղահատ ընդունելուց հետո դիկլոֆենակի Cmax-ը պլազմայում հասնում է միջինը 4 ժամ հետո, դրա միջին արժեքը կազմում է 0,5 մկգ/մլ (1,6 մկմոլ/լ)։ Սննդի ընդունումը կլինիկորեն նշանակալի ազդեցություն չի ունենում ռետարդ հաբերից ակտիվ նյութի կլանման և դրա համակարգային բիոհասանելիության վրա։
100 մգ ռետարդ դեղահատ ընդունելուց հետո 24 ժամվա ընթացքում դիկլոֆենակի կոնցենտրացիան պլազմայում միջինը կազմում է 13 նգ/մլ (40 նմոլ/լ)։ Կլանման աստիճանը ուղիղ համեմատական է դեղամիջոցի չափաբաժնի չափին։
Դիկլոֆենակի կլանումը մոմիկներից սկսվում է արագ, թեև դրա կլանման արագությունը ավելի դանդաղ է համեմատած նույն ցուցանիշի հետ, որը նախատեսված է աղելույծ ծածկույթվ պատված հաբերի բերանացի ընդունման համար։ 50 մգ ակտիվ նյութ պարունակող հետանցքային մոմերի օգտագործումից հետո դիկլոֆենակի Cmax-ը պլազմայում հասնում է միջինը 1 ժամվա ընթացքում, սակայն օգտագործված չափաբաժնի մեկ միավորի համար հաշվարկված Cmax արժեքը կազմում է աղելույծ հաբերի ընդունումից հետո գրանցված համապատասխան ցուցանիշի մոտավորապես 2/3-ը Կլանման աստիճանը ուղիղ համեմատական է դեղամիջոցի չափաբաժնի չափին։
Դեղամիջոցի կրկնակի ներարկումներով մոմերի տեսքով, ֆարմակոկինետիկ պարամետրերը չեն փոխվում։ Ելնելով դեղամիջոցի առաջարկվող դեղաչափային ռեժիմից, կումուլյացիա չի նկատվում։
Բաշխում
Արյան շիճուկի սպիտակուցների հետ կապը` 99,7%, հիմնականում ալբումինի հետ (99,4%)։ Vd-ն է 0.12-0.17 լ / կգ է։
Դիկլոֆենակը ներթափանցում է սինովիալ հեղուկ, որտեղ նրա Cmax-ը հասնում է 2-4 ժամ ուշ, քան արյան պլազմայում։ Պլազմայում Cmax-ի հասնելուց 2 ժամ անց դիկլոֆենակի կոնցենտրացիան սինովիալ հեղուկում ավելի բարձր է, քան պլազմայում, և դրա արժեքները մնում են ավելի բարձր՝ մինչև 12 ժամվա ընթացքում։
Դուրսբերում
Դիկլոֆենակի ընդհանուր համակարգային պլազմային կլիրենսը 263 ± 56 մլ/րոպե է։ Վերջնական T1/2-ը կազմում է 1-2 ժամ։ Չորս մետաբոլիտների T1/2-ը նույնպես կարճատև է և կազմում է 1-3 ժամ։ Մետաբոլիտներից մեկը՝ 3'-հիդրօքսի-4'-մեթօքսի-դիկլոֆենակը, ունի ավելի երկար T1/2, սակայն այս մետաբոլիտը լիովին անգործուն է։
Դեղամիջոցի չափաբաժնի մոտ 60%-ը արտազատվում է մեզի մեջ անփոփոխ ակտիվ նյութի գլյուկուրոնային կոնյուգատների, ինչպես նաև մետաբոլիտների տեսքով, որոնց մեծ մասը նույնպես գլյուկուրոնային կոնյուգատներ են։ Դիկլոֆենակի 1%-ից պակասն արտազատվում է անփոփոխ։ Դեղամիջոցի մնացած չափաբաժինը արտազատվում է լեղիով՝ մետաբոլիտների տեսքով։
Ֆարմակոկինետիկա հատուկ կլինիկական իրավիճակներում
Դեղամիջոցի ներքին ընդունումից հետո հիվանդների տարիքի հետ կապված դեղամիջոցի կլանման, նյութափոխանակության կամ արտազատման տարբերություններ չկան։
Երեխաների մոտ դիկլոֆենակի պլազմային կոնցենտրացիաները դեղամիջոցի համարժեք չափաբաժիններ ընդունելիս (մգ/կգ մարմնի քաշ) նման են մեծահասակների կոնցենտրացիաներին։
Երիկամների ֆունկցիայի խանգարում ունեցող հիվանդների դեպքում, եթե պահպանվում է առաջարկվող դեղաչափի ռեժիմը, անփոփոխ ակտիվ նյութի կումուլյացիա չի նկատվում։ Երբ կրեատինինի կլիրենսը 10 մլ/րոպեից պակաս է, դիկլոֆենակի հիդրոքսիմետաբոլիտների հաշվարկված հավասարակշռության կոնցենտրացիաները մոտավորապես 4 անգամ ավելի բարձր են, քան առողջ կամավորների մոտ, մինչդեռ մետաբոլիտները արտազատվում են բացառապես լեղիով։ Քրոնիկ հեպատիտով կամ լյարդի ցիռոզով հիվանդների մոտ դիկլոֆենակի ֆարմակոկինետիկան նման է լյարդի նորմալ ֆունկցիա ունեցող հիվանդների ֆարմակոկինետիկային։
Աղելույծ ծածկույթով պատված հաբեր
Հաբերը պետք է ամբողջությամբ կուլ տալ հեղուկի հետ՝ ուտելու ընթացքում կամ դրանից հետո ։
Մեծահասակների համար առաջարկվող մեկնարկային չափաբաժինը 100-150 մգ/օր է։ Հիվանդության համեմատաբար մեղմ դեպքերում, ինչպես նաև երկարատև թերապիայի համար բավարար է օրական 75-100 մգ։ Օրական չափաբաժինը պետք է բաժանվի մի քանի մասնաբաժինների։ Անհրաժեշտության դեպքում, գիշերային ցավի կամ առավոտյան սաստկության դեմ գործելու համար, բացի ցերեկը դեղը ընդունելուց, դիկլոֆենակը նշանակվում է քնելուց առաջ մոմիկների տեսքով. այս դեպքում ընդհանուր օրական դոզան չպետք է գերազանցի 150 մգ։
Առաջնային դիսմենորեայի դեպքում օրական չափաբաժին ընտրվում է անհատապես. սովորաբար դա 50-150 մգ է։ Սկզբնական չափաբաժինը պետք է լինի 50-100 մգ; անհրաժեշտության դեպքում, մի քանի դաշտանային ցիկլերի ընթացքում այն կարող է ավելացվել մինչև 150 մգ/օր։ Դեղը պետք է ընդունվի, երբ հայտնվում են առաջին ախտանիշները։ Կախված կլինիկական ախտանիշների դինամիկայից՝ բուժումը կարող է շարունակվել մի քանի օր։
25 կգ և ավելի քաշ ունեցող երեխաներին դեղը նշանակվում է օրական 0,5-2 մգ/կգ մարմնի քաշի չափաբաժնով (2-3 չափաբաժին՝ կախված հիվանդության ծանրությունից)։ Ռևմատոիդ արթրիտի բուժման համար օրական չափաբաժինը կարող է ավելացվել մինչև առավելագույնը 3 մգ/կգ (բաժանված մասնաբաժիններով)։
Երեխաներին խորհուրդ չի տրվում օգտագործել 50 մգ աղելույծ ծածկույթով հաբեր։
Ռետարդ հաբեր (երկարատև գործողությամբ), թաղանթապատ
Հաբերը պետք է ամբողջությամբ կուլ տալ, ուտելուց ընթացքում կամ հետո ։
Մեծահասակների համար առաջարկվող մեկնարկային չափաբաժինը 100 մգ է (1 հաբ/օր)։ Նույն չափաբաժինը օգտագործվում է հիվանդության համեմատաբար մեղմ դեպքերում, ինչպես նաև երկարատև բուժման համար։ Այն դեպքերում, երբ հիվանդության ախտանշաններն առավել արտահայտված են գիշերը կամ առավոտյան, նպատակահարմար է հաբերը ընդունել գիշերը։
Ռետարդ դեղահատերը չպետք է նշանակվեն երեխաներին։
Մոմիկներ
Մեծահասակների համար առաջարկվող մեկնարկային չափաբաժինը 100-150 մգ/օր է։ Հիվանդության համեմատաբար մեղմ դեպքերում, ինչպես նաև երկարատև բուժման համար բավարար է օրական 75-100 մգ-ը։ Կիրառման հաճախականությունը՝ 2-3 անգամ։ Գիշերային ցավը կամ առավոտյան սաստկությունը թեթևացնելու համար դիկլոֆենակը նշանակվում է մոմիկների տեսքով՝ քնելուց առաջ, ի լրումն օրվա ընթացքում դեղահատերի տեսքով դեղամիջոցի օգտագործմանը․ այս դեպքում ընդհանուր օրական չափաբաժինը չպետք է գերազանցի 150 մգ-ը։
Առաջնային դիսմենորեայի դեպքում օրական չափաբաժինը ընտրվում է անհատապես. սովորաբար դա 50-150 մգ է։ Սկզբնական չափաբաժինը պետք է լինի 50-100 մգ; անհրաժեշտության դեպքում, մի քանի դաշտանային ցիկլերի ընթացքում այն կարող է ավելացվել մինչև 150 մգ/օր։ Բուժումը պետք է սկսել, երբ ի հայտ գան առաջին ախտանիշները։ Կախված կլինիկական ախտանիշների դինամիկայից՝ բուժումը կարող է շարունակվել մի քանի օր։
Միգրենի նոպաների դեպքում նախնական չափաբաժինը 100 մգ է։ Դեղը նշանակվում է նոպայի առաջին ախտանիշներոի հետ մեկտեղ։ Անհրաժեշտության դեպքում, նույն օրը, կարելի է կիրառել լրացուցիչ դիկլոֆենակ մոմիկների տեսքով՝ մինչև 100 մգ դեղաչափով։ Եթե անհրաժեշտ է շարունակել բուժումը հետագա օրերին, ապա դեղամիջոցի օրական չափաբաժինը չպետք է գերազանցի 150 մգ-ը (մի քանի ընդունումներով)։
25 կգ և ավելի կշռող երեխաներին դեղը նշանակվում է օրական 0,5-2 մգ/կգ մարմնի քաշի չափաբաժնով (օրական չափաբաժինը, կախված հիվանդության դրսևորումների ծանրությունից, պետք է բաժանվի 2-3 անգամյա մասնաբաժինների)։ Թեթև ռևմատոիդ արթրիտի բուժման համար օրական չափաբաժինը կարող է ավելացվել մինչև առավելագույնը 3 մգ/կգ (մի քանի մասնաբաժիններով)։ Երեխաներին խորհուրդ չի տրվում օգտագործել 50 մգ և 100 մգ մոմիկներ։
Գերդոզավորում
Դեղամիջոցը մեծ չափաբաժիններով ընդունելիս դիկլոֆենակի շուտափույթ կլանումը կանխելու համար պետք է կատարել ստամոքսի լվացում և նշանակել ակտիվացված ածուխ։
Փոխազդեցություն
Դիկլոֆենակը կարող է մեծացնել լիթիումի և դիգոքսինի կոնցենտրացիան պլազմայում, երբ օգտագործվում է այս դեղամիջոցների հետ միաժամանակ։
Դիկլոֆենակի միաժամանակյա օգտագործումը այլ ՈՍՀԲԴ-ների հետ կարող է մեծացնել կողմնակի ազդեցությունների վտանգը։
Չնայած կլինիկական ուսումնասիրությունները չեն հաստատել դիկլոֆենակի ազդեցությունը հակակոագուլյանտների գործողության վրա, կան առանձին զեկույցներ դրանց համակցված օգտագործման դեպքում արյունահոսության բարձր ռիսկի մասին։ Առաջարկվում է այս դեղերը միաժամանակ ստացող հիվանդների դինամիկ վերահսկողություն։
Դիկլոֆենակը կարող է նշանակվել բերանային հիպոգլիկեմիկ դեղամիջոցների հետ միասին, և այդ դեպքում վերջիններիս արդյունավետությունը չի փոխվում։ Այնուամենայնիվ, կան առանձին զեկույցներ այդ դեպքերում և՛ հիպոգլիկեմիայի, և՛ հիպերգլիկեմիայի զարգացման մասին։
ՈՍՀԲԴ-ների ազդեցությունը երիկամներում պրոստագլանդինների գործունեության վրա կարող է մեծացնել ցիկլոսպորինի նեֆրոտոքսիկությունը։
Կան առանձին հաղորդումներ նոպաների առաջացման մասին այն հիվանդների մոտ, ովքեր միաժամանակ ընդունում են ՈՍՀԲԴ-ներ և քինոլոնային հակաբակտերիալ դեղամիջոցներ։
Շրջակա միջավայրի վրա ազդեցություն
Հաղորդվում է, որ կենդանիների շջանում դիկլոֆենակի օգտագործումը որ հանգեցրել է հնդկական թերակղզում անգղերիթվի կտրուկ նվազման․ մինչև 2003 թ. 95%-ով և 2008 թ․ 99.9%-ով։ Պատճառը համարվում է երիկամային անբավարարությունը, սակայն թունավորումը կարող է առաջանալ անգղերի մոտ միզաթթվի սեկրեցիայի ուղղակի արգելակմամբ ։ Անգղերը սնվում են անասունների դիակներով, որոնց ներարկվում է անասնաբուժական դիկլոֆենակ և նրանք թունավորվում են կուտակված քիմիական նյութերից, քանի որ չունեն դիկլոֆենակը քայքայող հատուկ ֆերմենտ։ 2005 թվականի մարտին վայրի բնության Ազգային խորհրդի նիստում Հնդկաստանի կառավարությունը հայտարարեց անասնաբուժության մեջ դիկլոֆենակի օգտագործումը աստիճանաբար դադարեցնելու իր մտադրության մասին։ Մելոքսիկամն ավելի անվտանգ դեղանյութ է՝ դիկլոֆենակի օգտագործմանը փոխարինելու համար ։ Այն ավելի թանկ է, քան դիկլոֆենակը, բայց գինը նվազում է, քանի որ ավելի շատ դեղագործական ընկերություններ սկսում են այն արտադրել ։
Տափաստանային արծիվներն ունեն նույն խոցելիությունը դիկլոֆենակի նկատմամբ, ինչ որ անգղերը, և կարող են նաև դառնալ դրա զոհը։ Ապացուցվել է նաև, որ դիկլոֆենակը վնասում է քաղցրահամ ջրերի ձկներին, ինչպիսիք են ծիածանափայլ իշխանը ։ Ի հակադրություն, Ամերիկական անգղները, ինչպիսին է հնդկահավ-անգղը, ավելի ընկալունակ են դիկլոֆենակի համար։
Անգղերի թվերի կորուստը սոցիալական ազդեցություն է ունեցել հնդկական զրադաշտական ծխական համայնքի վրա, որն ավանդաբար օգտագործում է անգղներին՝ ոչնչացնելու մարդկանց դիակները Լռության աշտարակներում, սակայն այժմ ստիպված է դիակների հեռացման այլընտրանքային մեթոդներ փնտրել։
Չնայած անգղի ճգնաժամին, դիկլոֆենակը հասանելի է մնում այլ երկրներում, ներառյալ Եվրոպայի շատ երկրներում ։ Այն հակասականորեն հաստատվել է անասնաբուժական օգտագործման համար Իսպանիայում 2013 թվականին և շարունակում է հասանելի լինել, թեև Իսպանիայում ապրում է եվրոպական անգղների պոպուլյացիայի մոտ 90%-ը, և անկախ մոդելավորումը ցույց է տալիս, որ այն կարող է տարեկան 1-8%-ով կրճատել անգղների պոպուլյացիան։ Իսպանական բժշկական գործակալությունը ներկայացրել է իրավիճակի մոդելավորում՝ ենթադրելով, որ մահերի թիվը բավականին փոքր կլինի ։
Արտաքին հղումներ
Կատեգորիա:Քլորօրգանական միացություններ Կատեգորիա:Անիլիններ Կատեգորիա:Pages with unreviewed translations
Մարի Ուեդլի
Վաղ կյանք
Ծագումով չերոկի և շաունի ցեղախմբերից էր ։ Հասակ է առել Օկլահոմայի Վինիտա քաղաքի մերձակայքում գտնվող մի ագարակում։ 1923 թվականին տեղափոխվել է Մասկոգի՝ Դրաֆթոնի բիզնես քոլեջում սովորելու համար ։
Գործունեություն
Հանձնել է քաղաքացիական ծառայության ընդունելության քննություն ու 1925 թվականին ընդունվել իր առաջին և «միակ» աշխատանքին որպես հնդկացիների գործերի բյուրոյի (BIA) աշխատակազմի անդամ ։ Սկզբնապես եղել է սղագրիչ ։ Տարիներ անց Ուեդլին, որն իր կյանքի ընթացքում պաշտպանում էր բնիկ ամերիկացիների շահերը, խոսել է բյուրոյում իր աշխատանքի մասին․
"Ես աշխատանքն ստացել եմ ամսական $95 դոլլոր աշխատավարձով։ Դա այն ժամանակ ինչ որ բան նշանակող գումար էր։ Ես կարծում էի՝ հարուստ եմ։ Հետո աշխատանք գտա ԱՄՆ կառավարությունում ու այնտեղ աշխատեցի 42 տարի։ Սկսել եմ որպես սղագրիչ ու շատ եմ աշխատել ամեն օր։ Աշխատել եմ համայնքի հնդկացիների հետ։ Աշխատել եմ ընտանիքների հետ, գնացել նրանց տները, գրանցել նրանց կարիքները։ Աշխատանքն ինձ հնարավորություն տվեց այցելել Վաշինգտոն ու սովորել։ Այն ինձ հասցրել է մինչև Միսիսիպի ու Ֆլորիդա ։"
Որպոս բյուրոյի աշխատակից 1950-ական թվականներին ԱՄՆ Կոնգրես նախագիծ է ներկայացրել Օկլահոմայի Մասկոգի քաղաքի Միության գործակալության շենքում բնիկների ամերիկյան թանգարան հիմնելու հարցով ․ վերոնշյալ շենքը կառուցվել էր բյուրոյի կողմից 1875 թվականին ։